**Bod č.14.3**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

**Žiadosť o vyjadrenie mesta Stupava k vydržaniu pozemku parcely reg. „C“KN č. 1827/57 (časť parcely reg. „E“KN č. 1827/2 ) v k. ú. Mást I**

**Predkladateľ**: **Materiál obsahuje**: 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť p. Horsiczová

 4. čiastočný výpis z LV č. 2783

 5. výpis z LV č. 4669

 6. informatívna kópia z mapy 3x

 7. doplnenie žiadosti

**Vypracoval :**

Renata Mištinová, referent majetkovo-právneho oddelenia

**Návrh uznesenia:**

**Mestské zastupiteľstvo v Stupave :**

**s c h v a ľ u j e**

vydanie vyjadrenia mesta Stupava ako vlastníka pozemku parcely reg. „E“ KN č. 1827/2 v k.ú, Mást I, z ktorej časť zodpovedá pozemku parcele reg „C“KN č. 1827/57, druh pozemku zastavané plochy a nádvoria o výmere 353 m2, na ktorom je postavený rodinný dom so súpisným číslom 3453 vo vlastníctve Anny Horsicczovej, zapísaný na LV č. 4669, že Mesto Stupava **nemá výhrady k vzniku vlastníckeho práva** pani Anny Horsiczovej, vlastníčky rodinného domu s. č. 3453, k  pozemku evidovanom v reg. „C“KN ako parcela č. 1827/58 **vydržaním** v súlade s ustanovením§ 63 ods.1 písm. a) zákona č. 323/1992 Zb. Notárskeho poriadku v znení neskorších predpisov. Vznikom vlastníckeho práva Anny Horsiczovej k pozemku parcele reg. „C“KN č. 1827/57 nie sú dotknuté oprávnené záujmy Mesta Stupava.

**Dôvodová správa**

Na Mestský úrad v Stupave bola dňa 28.04.2017 doručená žiadosť Anny Horsiczovej o vyjadrenie mesta Stupava k vydržaniu vlastníckeho práva k pozemku parcele reg. „C“KN č. 1827/57 zastavané plochy a nádvoria o výmere 353 m2 v k.ú.Mást I (časť parcely „E“KN č. 1827/2 o celkovej výmere 11779 m2 v k.ú. Mást I.), na ktorom je postavený rodinný dom.

Právna predchodkyňa Anny Horsiczovej, nebohá Jozefína Ondrušová bola zamestnankyňa ŠM Stupava a v roku 1983 jej bol daný do užívania rodinný dom postavený na pozemku parcele reg. „C“KN č. 1827/57 (časť parcely „E“KN č. 1827/2) v k.ú. Mást I. Tento dom v roku 1988 od svojho zamestnávateľa odkúpila a nerušene užívala až do svojej smrti. Po Jozefíne Ondrušovej prevzala predmetnú stavbu do užívania Anna Horsiczová, nakoľko jej ju nebohá matka neformálne darovala. Ostatní právni nástupcovia – súrodenci - ako právni nástupcovia po nebohej Jozefíne Ondrušovej s vydržaním vlastníctva v jej prospech súhlasia.

S vydržaním vlastníctva k rodinnému domu postaveného na pozemku parcele reg. „C“KN č. 1827/57 (časť parcely „E“KN č. 1827/2) v k. ú Mást I súhlasilo Mesto Stupava ako vlastník pozemku listom zo dňa 01.10.2014. Žiadateľka vo svojej žiadosti uvádza, že rodinný dom a pozemok užíva niekoľko desaťročí v domnení, že jej patrí ako vlastníčke. Za roky oprávnenej držby jej predchodkyne Jozefíny Ondrušovej ani doteraz nikto jej vlastníctvo k pozemku parcele reg. „C“KN č. 1827/57, na ktorom je postavený rodinný dom nenapadol ani nespochybnil.

Materiál so žiadosťou bol dňa 04.09.2017 predložený na rokovanie Komisie majetkovej a legislatívno-právnej, ktorá materiál ***stiahla z rokovania*** za účelom, aby žiadateľka špecifikovala, či žiada vyjadrenie k vydržaniu stavby alebo pozemku a zároveň preukázala skutočnosti vyplývajúce z § 63 ods.1 písm. a) Notárskeho poriadku, najmä okolnosti odôvodňujúce začatie oprávnenej držby pozemku – okamih vzniku oprávnenej držby pozemku.

Žiadateľka dňa 20.09.2017 doplnila a špecifikovala žiadosť nasledovne :

1. žiada o vyjadrenie Mesta Stupava k vydržaniu časti pozemku parcely reg. „E“KN č. 1827/2, vo výmere 353 m2, ktorej  zodpovedá plocha pozemku parcely reg. „C“KN č. 1827/57 v k.ú. Mást I., na ktorej je postavený rodinný dom so súp.č. 3453 vo vlastníctve žiadateľky, zapísaný na LV č. 4669 ;
2. pozemok pod stavbou rodinného domu so súp. č. 3453 užívala matka žiadateľky od roku 1983. V dome bývala žiadateľka s matkou nepretržite až do jej smrti a  vlastníctvo k tomuto rodinnému domu nadobudla vydržaním v roku 2016.

 Materiál so žiadosťou bol dňa 19.10.2017 predložený na rokovanie Komisie majetkovej a legislatívno-právnej**,** ktorá Uznesením 056.19.10.2017.KMaLP **neodporúča Msz vyhovieť** žiadosti žiadateľky z dôvodu nepreukázania titulu oprávnenej držby vo vzťahu k pozemku pod domom.

Mestská rada dňa 30.10.2017 materiál neprerokovala z dôvodu, že **nebola uznášaniaschopná**.